钦定古今图书集成/历象汇编/历法典/第056卷 > 月离历指二
## 钦定古今图书集成/历象汇编/历法典/第056卷 > 月离历指二

推太阴之实经度第十三：

前论“因本轮之自行度加减，立第一均数，以得定朔、
定望朔周转周。”又因两弦之自行差与朔望异，用次
轮之自行加减，立第二均数，于理为尽，从是可得太
阴之视行实经度。今论次如左。

查《平行表》，简得太阴、太阳之相距度分，及月距本轮
最高度分。用平面三角形法，可得其实经度。〈用古法解之〉
第一法“西古史依巴谷”，在罗德岛。

“地中海岛” ，北极出地三十六度；

于总积之四千五百八十七年，为“汉武帝元朔二年
甲寅三月。”〈建寅之月〉初七日子正后八十四刻一十四分。
〈顺天睿时刻〉用浑仪测得月距太阳为四十八度○六分，
于时日视行，躔鹑首一十○度四十○分，即月视行
度必在鹑火二十八度三十七分。此时此地为午正
后一十二刻。依正升斜升表算，得月准在黄平象限，
无东西差。

今用《月离表》试之，依表是时太阳之平行为鹑首一
十二度○三分，均数为一度二十三分。当时太阳最
高在实沈宫初，以减四十八度○六分，得四十六度
四十三分，为太阴距太阳之平行度。

此于实距内减均数，而得平行。盖太阳在最高后，平大视小，用减法。若在最高冲，平小视大，用加法。

查表，于时太阴自行为三百三十三度，又平行距太